|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | |  |  | |
| ΓΕΝΙΚΗ Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ & ΟΡΓΑΝΩΣΗΣ  Δ/ΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ,  ΤΜΗΜΑ Β'  Ταχ. Δ/νση: Καρ. Σερβίας 10  Ταχ.Κώδικας: 10184 Αθήνα  Τηλέφωνο: 2103375139-138  [Url:www.aade.gr](file:///C:\Users\user\Downloads\www.aade.gr) |  | **Αθήνα , 27 Μαΐου 2021**  **Αριθ. Πρωτ.:** **ΔΔΑΔ Β 1044386 ΕΞ 2021**  **Προς : Ως π.δ.** | |

**Θέμα: «Ενίσχυση Υ.Ε.Δ.Δ.Ε. και Δ.Ο.Υ. με προσωπικό για τη διενέργεια μερικών επιτόπιων ελέγχων εκπλήρωσης των φορολογικών υποχρεώσεων».**

Στο πλαίσιο υλοποίησης του Επιχειρησιακού Σχεδίου του έτους 2021, η Ανεξάρτητη Αρχή Δημοσίων Εσόδων αποφάσισε την εντατικοποίηση της διενέργειας μερικών επιτόπιων ελέγχων, τόσο για τον έλεγχο εκπλήρωσης των φορολογικών υποχρεώσεων, της τήρησης των βιβλίων και της έκδοσης των φορολογικών στοιχείων, όσο και για την καταγραφή πληροφοριών για τη συμπεριφορά των φορολογουμένων, οι οποίες καταχωρούνται και αξιοποιούνται για τη διενέργεια περαιτέρω ενεργειών της Φορολογικής Διοίκησης, με απώτερο σκοπό τον εντοπισμό της αποκρυβείσας φορολογητέας ύλης για φορολογούμενους που ασκούν οποιαδήποτε δραστηριότητα ή διακινούν αγαθά.

Οι ως άνω έλεγχοι θα διενεργούνται σε ημερήσια βάση, συμπεριλαμβανομένων των αργιών, κατά τις πρωινές, απογευματινές και βραδινές ώρες.

Για την υλοποίηση των ως άνω ελέγχων πρέπει να ενισχυθούν με προσωπικό του κλάδου Εφοριακών οι Υπηρεσίες Ερευνών & Διασφάλισης Δημοσίων Εσόδων (Υ.Ε.Δ.Δ.Ε.) και οι Δημόσιες Οικονομικές Υπηρεσίες (Δ.Ο.Υ.) ως κάτωθι:

1. Υ.Ε.Δ.Δ.Ε. Αττικής

2. Υ.Ε.Δ.Δ.Ε. Αττικής -Υποδιεύθυνση Δ' Προληπτικών Ελέγχων με έδρα την Λαμία

3. Υ.Ε.Δ.Δ.Ε. Θεσσαλονίκης

4. Υ.Ε.Δ.Δ.Ε. Θεσσαλονίκης - Υποδιεύθυνση Δ' Προληπτικών Ελέγχων με έδρα την Κομοτηνή

5. Δ.Ο.Υ. Κέρκυρας

6. Δ.Ο.Υ. Σύρου

7. Δ.Ο.Υ. Θήρας

8. Δ.Ο.Υ. Πάρου

9. Δ.Ο.Υ. Νάξου

10. Δ.Ο.Υ. Μυκόνου

11. Δ.Ο.Υ. Κώ

12. Δ.Ο.Υ. Ρόδου

13. Δ.Ο.Υ. Πολυγύρου

14. Δ.Ο.Υ. Νέων Μουδανιών

15. Δ.Ο.Υ. Πρέβεζας,

για τους μήνες Ιούλιο, Αύγουστο και Σεπτέμβριο. Ειδικά για τις Υπηρεσίες Ερευνών και Διασφάλισης Δημοσίων Εσόδων Αττικής και Θεσσαλονίκης οι έλεγχοι θα διενεργούνται α) εντός της χωρικής αρμοδιότητας των ως άνω υπηρεσιών β) εκτός έδρας έως δύο τριήμερα μηνιαίως.

Ως εκ τούτου, προκειμένου να ενισχυθούν οι ως άνω υπηρεσίες, καλούνται οι υπάλληλοι του κλάδου Εφοριακών, που ανήκουν οργανικά στην Ανεξάρτητη Αρχή Δημοσίων Εσόδων, να συμπληρώσουν το συνημμένο έντυπο 1 μέχρι **08/06/2021**, και να το αποστείλουν στο e-mail: [i.katsoura@aade.gr](mailto:i.katsoura@aade.gr).

Το σχετικό έντυπο θα αποσταλεί διαμέσου των Υπηρεσιών στις οποίες ανήκουν οι υπάλληλοι, συνοδευόμενο από διαβιβαστικό της Υπηρεσίας τους, στο οποίο να αναφέρεται η γνώμη του Προϊσταμένου της Υπηρεσίας.

Επισημαίνεται ότι οι εν λόγω αποσπάσεις θα καλυφθούν από δαπάνες του Δημοσίου, σύμφωνα με τα άρθρα 13 και 27 της υποπαραγράφου Δ.9 της παραγράφου Δ του άρθρου 2 του Ν.4336/2015 (ΦΕΚ 94/Α/14-08-2015) «Συνταξιοδοτικές διατάξεις - Κύρωση του Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρηματοδότησης», λόγω της υποχρεωτικότητάς τους για την κάλυψη των υπηρεσιακών αναγκών.

Για την τελική επιλογή θα ληφθούν υπόψη οι υπηρεσιακές ανάγκες και η αριθμητική δύναμη του προσωπικού των υπηρεσιών προέλευσης των υπαλλήλων. Με ευθύνη των Προϊσταμένων των Υπηρεσιών, στις οποίες αποστέλλεται το παρόν έγγραφο, παρακαλούνται να λάβουν γνώση ενυπόγραφα ή με κάθε άλλο πρόσφορο μέσο **όλοι οι υπάλληλοι**.

|  |
| --- |
| **Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ** |
|
| **ΓΕΩΡΓΙΟΣ ΠΙΤΣΙΛΗΣ** |

**Συνημμένα: ΕΝΤΥΠΟ 1.**

**ΠΙΝΑΚΑΣ ΔΙΑΝΟΜΗΣ**

Αποδέκτες των Πινάκων Α΄, Β΄, Γ, Δ΄, Ε΄, ΣΤ΄, Ζ΄

**ΚΟΙΝΟΠΟΙΗΣΗ:**

1. Γραφείο Προϊσταμένης Γενικής Διεύθυνσης Ηλεκτρονικής Διακυβέρνησης
2. Γραφείο Προϊσταμένου Γενικής Διεύθυνσης Οικονομικών Υπηρεσιών
3. Διεύθυνση Προϋπολογισμού κ΄ Δημοσιο/κών Αναφορών-Τμήμα Α΄
4. Γραφείο Προϊσταμένης Γενικής Διεύθυνσης Φορολογικής Διοίκησης
5. Γραφείο Προϊσταμένου Γενικής Διεύθυνσης Τελωνείων & Ειδικών Φόρων Κατανάλωσης (Ε.Φ.Κ.)
6. Γραφείο Προϊσταμένης Γενικής Διεύθυνσης Γενικού Χημείου του Κράτους (Γ.Χ.Κ.)

**ΕΣΩΤΕΡΙΚΗ ΔΙΑΝΟΜΗ:**

1. Γραφείο Διοικητή Ανεξάρτητης Αρχής Δημοσίων Εσόδων
2. Γραφείο Προϊσταμένου Γενικής Διεύθυνσης Ανθρώπινου Δυναμικού και Οργάνωσης
3. Δ/νση Διαχείρισης Ανθρώπινου Δυναμικού- Τμήμα Β΄

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΕΝΤΥΠΟ 1**  **ΕΠΩΝΥΜΟ :**  **ΟΝΟΜΑ :**  **ΠΑΤΡΩΝΥΜΟ:**  **Α.Φ.Μ :**  **ΑΡ. ΤΑΥΤΟΤ.:**  **ΑΡ. ΜΗΤΡΩΟΥ:**  **ΚΛΑΔΟΣ:**  **ΒΑΘΜΟΣ:**  **ΚΑΤΗΓΟΡΙΑ:**  **ΟΡΓΑΝΙΚΗ ΘΕΣΗ:**  ΤΜΗΜΑ/ΑΝΤΙΚΕΙΜΕΝΟ:  ΠΡΟΗΓΟΥΜΕΝΑ ΦΟΡΟΛΟΓΙΚΑ  ΑΝΤΙΚΕΙΜΕΝΑ-ΕΤΗ ΕΜΠΕΙΡΙΑΣ  ΣΕ ΑΥΤΑ:  **ΗΜΕΡΟΜΗΝΙΑ:** | **ΠΡΟΣ:**  **ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ**  **ΓΕΝΙΚΗ Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ & ΟΡΓΑΝΩΣΗΣ**  **- Δ/ΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΤΜΗΜΑ Β΄**  **ΔΙΑ ΜΕΣΩ:**   |  |  |  |  | | --- | --- | --- | --- | | ΥΠΗΡΕΣΙΕΣ | ΧΡΟΝΙΚΟ ΔΙΑΣΤΗΜΑ | | | | ΙΟΥΛΙΟΣ | ΑΥΓΟΥΣΤΟΣ | ΣΕΠΤΕΜΒΡΙΟΣ | | 1………..….. |  |  |  | | 2.…………... |  |  |  |     **Ο/Η υπάλληλος** |